Tanssivat kengät

Tanssivat kengät on suomalaismuusikko Pave Maijasen soolouran esikoisalbumi, joka ilmestyi alkuvuodesta 1983.Saarela 2021, s. 232. Albumin isoimmaksi hitiksi nousi ”Ai ai ai”, josta Maijanen on tehnyt myös englanninkielisen version.Pave: ”Aye Aye Aye” / ”Black Mercedes -62” -vinyylisingle, EMI / 9C 006-1384397, 1983.

Albumi julkaistiin Parlophone-levymerkillä LP-levynä ja C-kasettina. Vuonna 1998 albumista julkaistiin uusi, remasteroitu painos CD-levynä.Fenno, levyhaku: Tanssivat kengät. Vuonna 2001 albumi julkaistiin uudelleen CD-levynä samoissa kansissa Maijasen seuravaan albumin Maijanen (1984) kanssa. Albumi sisältää myös kaksi bonuskappaletta.

 Tuotantovaihe ja vastaanotto 
Mistakes-yhtyeen lopetettua vuonna 1981 Maijanen alkoi tekemään ahkerasti töitä studiomuusikkona ja vuosina 1982–1983 hän osallistui yli 300 kappaleen taustojen tekoon. Vuonna 1982 hän alkoi kuitenkin valmistelemaan uutta levyä ja sai syksyyn mennessä kasaan pitkäsoittoon vaadittavat kymmenen kappaletta. Demonauhoja hän teki neliraiturin ja Rolandin TR-606-rumpukoneen avulla.Saarela 2021, s. 230.

Maijanen oli suunnitellut tekevänsä levyn lähes täysin itse ja loppujen lopulta se toteutui ainakin osittain, sillä noin puolet levyn kappaleista Maijanen soittaa yksin kaikkine instrumentteineen. Avausraidalla Maijasta vahvistaa Markku Johansson ja Simo Salminen trumpetteineen ja muutamassa kappaleessa vierailevat rumpalit Tomi Parkkonen ja Vesa Aaltonen sekä basisti Heikki ”Häkä” Virtanen. Avausraidan kanssa Maijasella oli ongelmia, koska rumpukoneraita kuulosti hänen mielestään huonolta. Hän pyysi rumpali Parkkosen studioon soittamaan oikeita rumpuja ja se sai täten uutta virtaa. Kappale koostuu yksittäisistä päällesoitoista, jotka tosin kuulostavat ihan yhtyeen avulla tehdyltä.Saarela 2021, s. 230. 

Levyn suurimmaksi hittikappaleeksi nousi ”Ai ai ai”, jota Takomo-studiossa piipahtanut iskelmälaulaja Frederik kehui ”kullaksi”.Saarela 2021, s. 230. Vaikkei itse albumi myynyt kokonaisuutena kovin hyvin, ”Ai ai ai”-singlestä tuli jukeboksien soitetuin kappale jo vuoden 1982 lopussa ja nousi vuoden 1983 50 soitetuimman kappaleen joukkoon. Kappaleesta tehtiin myös musiikkivideo, joka esitettiin MTV3-kanavan Levyraati-televisio-ohjelmassa. Myöhemmin Maijanen on muistellut joranneensa ja tanssineensa itsekin kappaleen tehdessään kappaleen demonauhaa kotonaan Roihuvuoressa.Saarela 2021, s. 231–232.

Albumi menestyi kohtalaisesti. Maijanen on kertonut joutuneensa maksamaan 10 000 markkaa levyn teosta. Itse albumi myi loppujen lopulta vain 4 000 kappaletta.Saarela 2021, s. 244. OK-nuortenlehden levyarvioissa levy keräsi täydet viisi tähteä ja arvostelija kehui levyä ”vuoden aukottomaksi hittikokoelmaksi” ja ”levyn yhdistävän itseluottamuksen, mielikuvituksen, tyylitajun ja taidon”.Saarela 2021, s. 234.

 Kansikuva 
Henrik Schütt valokuvasi albumin kansikuvat syksyllä 1982.Saarela 2021, s. 233. LP-levyn sisäkannessa Maijanen istuu vuosimallin 1962 Mercedes-Benz 220 S:n sisällä. Maijanen oli jo nuoruudesta asti haaveillut vuosimallin 1962 Mercedes-Benzistä ja näki vuonna 1982 Mistakesin lopettamisen jälkeen myynti-ilmoituksen autosta. Maijanen ostin sen koeajon jälkeen ja hän oli niin innoissaan autostaan, että teki siitä myös kappaleen levylle. ”Musta Mercedes -62” alkaa auton käynnistyksellä, joka toteutettiin siten, että Takomo-studion pihassa äänittäjä Dan ”Danu” Tigerstedt toi mikrofonin autoon. Tämän jälkeen Maijanen paiskaa auton oven kiinni, laittaa moottorin käyntiin ja huokaisee.

Auto oli vuosia esillä Kesälahden kunnassa sijaitsevassa ravintola Pivangassa. Hieman ennen Maijasen kuolemaa auto myytiin 25 000:lla eurolla.

 Kappaleet 
Kaikkien kappaleiden sävellykset, sanoitukset ja sovitukset Pave Maijanen, ellei toisin mainita.

 A-puoli






 B-puoli




 Maijanen, Pave: Tanssivat kengät -vinyylialbumin sisäkansi ja levykeskiöt, Parlophone / 9C 062-38429, 1983.

 Vuoden 2001 CD-painoksen bonuskappaleet

 Maijanen, Pave: Maijanen & Tanssivat kengät -tupla-CD-julkaisun kansiliite, EMI / 7243 535134 2 9, 2001.

 Tekijät 
 Muusikot 
Pave Maijanen – laulu, bassokitara (Fender Jazz Bass, nauhaton, vm. -65), kitarat (Fender Telecaster vm. -63, Fender Stratocaster vm. -63, Fender Showman -vahvistin, vm. -65), kosketinsoittimet: Vox Continental -urut (vm. -69), sähkö- ja rumpukoneet *
Jori Sivonen – sähköurut (”Ai ai ai”)
Markku Johansson – trumpetit (1, 2)
Simo Salminen – trumpetit (”Tanssivat kengät”)
Häkä Virtanen – bassokitara (5, 8)
Vesa Aaltonen – rummut (5, 8)
Tomi Parkkonen – rummut (1, 3, 8)Maijanen, Pave: Kaikki nämä vuodet 1969–2010 -kokoelman liite, s. 18–19., Parlophone / 50999 648871 2 8, 2010.

(*) Levyllä käytetään myös ”VTT:n sallimia lisäaineita”, jotka viittaavaat Maijasen käyttämiin sähkö- ja rumpukoneisiin.

 Tuotanto 
Maijanen Sävel ja Rytmi Oy / Pave Maijanen – suunnittelu ja tuotanto
Takomo-studiot / Dan Tigerstedt – äänitys
Henrik Schütt – valokuvat

 Lähteet 
 Fenno – Suomen äänitearkisto ry:n levytietokanta 1901–1999


 Viitteet 

 Aiheesta muualla 
”Ai ai ai” -kappaleen musiikkivideo Tuubi-televisio-ohjelmassa Yle Areenassa


Luokka:Vuoden 1983 esikoisalbumit
Luokka:Pave Maijasen albumit
Luokka:Pave Maijasen tuottamat albumit